Knutsen Mienna fortsatte også i 2009, der hun spilte samtlige kamper bortsett fra bortekampen mot Fløya, og hun startet i alle kampene hun spilte. I 2010, etter at søsteren trakk seg på grunn av graviditet, ble Guro flyttet ned til høyre indreløper, der hun hadde begynt karrieren. I 2010-sesongen spilte Mienna samtlige kamper, som eneste Røa-spiller, og hun ble bare byttet ut tre ganger – en av dem i en betydningsløs kamp mot LSK Kvinner, der hun sannsynligvis ble spart til Mesterliga-kampen mot Zvezda 2005 Perm noen dager etter. Knutsen Mienna ble cupfinalens beste spiller under cupfinalen mot Trondheims-Ørn, og hun scoret to mål i finalen.